N2 by Grabouw teen spitstyd weer gesluit | Maroela Media
Verkeersopeenhopings Maandagaand op Sir Lowryspas. (Foto: Verskaf)
Die N2 tussen Grabouw en Sir Lowryspas in die Wes-Kaap is Maandagaand weer gesluit weens onluste.
Kenny Africa, Wes-Kaapse verkeershoof, het omstreeks 18:00 gesê dié pad is weer gesluit nadat dit vroegoggend gesluit is omdat betogers klippe op die pad begin gooi het.
Volgens Siyabulela Malo, woordvoerder van die polisie, het ŉ stuk of 300 betogers vanoggend om 02:00 buitebande aan die brand gesteek en groot klippe op die snelweg gepak om die pad vir verkeer te versper.
Dié protesaksie het reeds verlede week begin met ŉ groep kontraktuele plaaswerkers wat ongelukkig is oor behuising en lone, het Malo verduidelik.
Die N2 by Grabouw is sedert vroegoggend gesluit nadat betogers klippe op dié pad begin gooi het. (Foto: Verskaf)
Volgens Malo was die N2 deur die dag vir ŉ ruk oopgestel toe die groep betogers buite die plaaslike polisiestasie gewag het op terugvoer van ŉ vergadering waarin hul griewe bespreek is.
ŉ Saak van openbare geweld is by die polisie aanhangig gemaak. Niemand is nog in verband met die betoging in hegtenis geneem nie.
Africa het motoriste gemaan om Clarenceweg al langs die kusroete te gebruik aangesien die pad sedertdien ook by Gordonsbaai en Botrivier gesluit is.
Hoëspoed-botsing: Naam van derde oorledene bekend
So sal dit aanhou tot n motoris n klipgooier doodskiet, of n motoris doodgegooi word. Die polisie se hande is afgekap deur die “regstelsel”. Die staat is nie meer in beheer nie, die krimineel is nou in beheer’, anders sou die polisie opgetree het.
Gaan die mense toegelaat word om dit aanhoudend te doen of gaan daar daadwerklik opgetree word???
Waarom gewone onskuldige motoriste gooi- gaan gooi die mense se motors vir wie julle so stem!
Hoe lank gaan die regering dit nog toelaat dat hulle mense se lewens ingevaar stel met hulle betogings die paaie word beskadig skole word afgebrand motors en swaar voertuie word ook aan die brand gesteek maar niks word daaraan gedoen nie ek wil net graag weet word die betogers dan nou bo die onskuldige burgers van ons land gestel en hoekom moet die belasting betalers aanmekaar opdok vir hulle vernietiging kry die weermag in en maak n voorbeeld van hulle
Hulle het nou net weer gestem vir hulle ou party. Nog steeds is hulle nie tevrede nie. Hulle weet definitief nie hoe werk demokrasie nie. Of wil hulle hul brood aan albei kante gebotter he??!